[bookmark: _GoBack]VENDIM
Nr. 274, datë 29.3.2017

PËR HEQJEN NGA FONDI PYJOR DHE KULLOSOR PUBLIK DHE PAKËSIMIN NË VOLUM TË SIPËRFAQES PREJ 21.56 HA, NË OBJEKTIN “HOTOLISHT”, BASHKIA LIBRAZHD, QË DO TË PËRDORET NGA SHOQËRIA “ROSI CONSTRUCTION” SHPK PËR SHFRYTËZIMIN E MINERALIT TË GURIT DEKORATIV

Në mbështetje të nenit 100 të Kushtetutës dhe të pikës 1, të nenit 17, të ligjit nr. 9385, datë 4.5.2005, “Për pyjet dhe shërbimin pyjor”, të ndryshuar, me propozimin e ministrit të Mjedisit dhe të ministrit të Energjisë dhe Industrisë, Këshilli i Ministrave
VENDOSI:

1. Sipërfaqja pyjore publike prej 21.56 ha, në objektin “Hotolisht”, që do të përdoret nga 
shoqëria “Rosi Construction” sh.p.k. për shfrytëzimin e mineralit të gurit dekorativ, të hiqet nga fondi pyjor dhe kullosor publik i Bashkisë Librazhd, të pakësohet në volum dhe çregjistrohet nga Regjistri i Kadastrës së Pyjeve dhe Kullotave. Lidhja 1, me të dhënat për sipërfaqet pyjore që pakësohen në volum dhe hiqen nga fondi pyjor e kullosor publik, dhe harta topografike, me koordinatat e poligonit të sipërfaqes objekt minerar, i bashkëlidhen këtij vendimi dhe janë pjesë përbërëse e tij.
2. Vlerat përkatëse të pakësimit në volum të lëndës drusore, produkteve të tjera pyjore e kullosore dhe të investimeve të kryera në vite, objekt i këtij vendimi, paguhen nga shoqëria “Rosi Construction” sh.p.k., në bazë të lidhjes 4, të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar, dhe derdhen në llogarinë bankare të Bashkisë Librazhd. 
3. Shoqëria “Rosi Construction” sh.p.k., brenda pesë viteve nga data e nënshkrimit të marrëveshjes me Bashkinë Librazhd, të pyllëzojë me fondet e veta, me drurë pyjorë, një sipërfaqe prej 14 ha.
4. Bashkia Librazhd dhe shoqëria “Rosi Construction” sh.p.k. nënshkruajnë marrë-veshjen e bashkëpunimit jo më vonë se 60 ditë nga hyrja në fuqi e këtij vendimi. Një kopje e marrëveshjes, së bashku me projektet e miratuara, dërgohet për monitorim në Ministrinë e Mjedisit, jo më vonë se 10 ditë nga data e nënshkrimit të saj.
5. Sipërfaqet pyjore sipas lidhjes 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë.
6. Zyra Vendore e Regjistrimit të Pasurive të Paluajtshme bën çregjistrimin e sipërfaqes pyjore të identifikuar sipas lidhjes 1, të këtij vendimi, nga kategoria “Tokë e zënë pyjore” dhe e regjistron në kategorinë “Tokë e zënë, objekt i aktivitetit minerar të shfrytëzimit të gurit dekorativ”.
7. Me përmbushjen e detyrimeve të përcaktuara në planin e rehabilitimit, sipas lejes mjedisore, nga shoqëria “Rosi Construction” sh.p.k., sipërfaqja e rehabilituar të regjistrohet në fondin pyjor dhe kullosor publik të Bashkisë Librazhd.
8. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme, Bashkia Librazhd dhe Shoqëria “Rosi Construction” sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

Bashkia Librazhd

LISTA E NGASTRAVE DHE N/NGASTRAVE TE FONDIT PYOR DHE KULLOSOR PUBLIK
QI HIQEN PER SHFRYTEZIMIN E GURIT DEKORATIV NGA SUBJEKTI "ROSI CONSTRUCTION" shpk

Siperfaqja
Ekonomia Ng/ ge higet nga
Nr. |ID pyjore/Kullosore n/ngast. fondi pyjor/
pones kullosor
ha
1 2 3 4 5
1|EL32 00 115 Librazhd 115a 729
2|{EL3200 116 Librazhd 116a 1.78
3|EL65 00 003 Vehcan 3a 4.52
4{EL65 00 003 Vehcan 3b 3.81
5|EL65 00 004 Vehcan 4b 4.16
GJITHSEJ 21.56

Lefter KOKA

Planimetria e siperfages sé kérkuar nga Firma "Rosi Construction” me administrator Robert Sinani dhe ¢ miratuar
ne lejen ¢ shfrytezimit nr. 1204, daté 02.07.2008, Objekti Hotolisht, Njésia Administrative Hotolisht dhe fshati Dragostunje,
Njesia Administrative Qénder, Bashkia Librazhd, i dhe planimetria ¢ parcelave pyjore pasqyruar

ne harten topografike 1 shkalles 1:25 000 ¢ gieoreferuar,dhe printuar né shikallen 1:10 000.

EKONOMIA PYJORE VEHGAN
Parcela nr.3a, Sip.~ 4.52 ha
Parcela nr3b, Sip.=3.81 ha
Parcela nr.4b, Sip.~4.16 ha
EKONOMIA PYJORE LIBRAZHD

N Parcela nr. 115, Sip.~ 7.48 ha (0.189 ha rruge)
e
N Parcela nr. 116, Sip.~ 1.78 ha

